section_heading: Mirovni pregovori
paragraph_text: U svom znamenitom pismu Sixtusu, od 24. ožujka 1917., Karlo nije vidio "nikakve drastične divergencije u našim namjerama i težnjama", koji bi razdvajale njegovo carstvo od Francuske. Obećao je da će "svim sredstvima i svim utjecajem kojim raspolažem, nastojati podržati pravedna francuska potraživanja u pogledu Elzasa-Lotaringije" („justes revindications françaises relatives à l'Alsace Lorraine“). Belgiju treba "obnoviti u cijelosti", i pri tome sačuvati njezine afričke posjede i dobiti naknadu za svoje gubitke. Trebalo je ponovno uspostaviti srbijanski suverenitet, s "prikladnim i prirodnim izlazom na Jadransko more", uz moguće gospodarske ustupke. Za to je bilo potrebno spriječiti političko agitiranje protiv Monarhije i potisnuti sile koje su htjele uništiti Monarhiju. Zbog revolucije u veljači 1917. nije htio izraziti svoje mišljenje o Rusiji, pa tako nije iznio ni svoje mišljenje o Bosporu.<ref>Arthur Polzer-Hoditz: ''Kaiser Karl. Aus der Geheimmappe seines Kabinettchefs. Amalthea, Beč 1980., ISBN 3-85002-122-X, S.&nbsp;600f (Wortlaut); Reinhold Lorenz: Kaiser Karl und der Untergang der Donaumonarchie. Styria, Graz/Beč/Köln 1959., s.&nbsp;329 f (Wortlaut); Tamara Griesser-Pecar: Die Mission Sixtus. Österreichs Friedensversuch im Ersten Weltkrieg.'' Amalthea Verlag, Beč/München 1988., ISBN 3-85002-245-5, S.&nbsp;154 f (Wortlaut).